i» 
4 
Gange, at Loæia bifasciata i større Tal har besøgt Sverig og Vest- 
europa, netop var i Vinteren 1845—46. 
2. Underretningen om den hvidvingede Korsnæb, som skal 
være fanget i Kjøbenhavns nærmeste Omegn i August 1846"), er 
ikke ganske tilfredsstillende. Hr. Konservator Conradsen, hvem den 
skyldes, har aldrig selv set den, men kun en Gang hørt den Fugle- 
fænger, som skal have fanget Nr.1, sige, at .han havde fanget 
en lignende Korsnæb Aaret efter, og det er ikke lykkedes at 
skaffe nogen Stadfæstelse fra andre Sider; navnlig har Hr. Læge 
D. Bølling, til hvem Fuglefængeren havde solgt det første Exemplar, 
paa en til ham rettet Forespørgsel svaret, at han ikke i sin Tid 
havde erfaret noget om Fangsten af nok et Individ, og i den af 
Kjærbølling selv udgivne Udgave af ,,Danmarks Fugle" er Fundet 
ikke nævnt, skjøndt Bogen dog først udkom 6 Aar efter at den 
omtalte Fugl skulde være fanget. Det er først i 1875 eller 1876, 
at Angivelsen er kommen frem. Hr. Conradsens Paalidelighed kan 
der ganske vist ikke være Tvivl om, og at Fuglefængeren har . 
været i Stand til at bemærke Ligheden med den Aaret i Forvejen 
fangede Fugl kan vel ogsaa indrømmes. Det er derfor' vel ikke 
urimeligt, at det kan forholde sig, som der siges; men Muligheden 
af en Forvexling eller Misforstaaelse efter saa lang Tids Forløb 
kan paa den anden Side heller ikke bortvises, og jeg for min 
Del finder det ikke ønskeligt, at slige usikre Beretninger faa Plads 
i Literaturen uden Commentar. Men selv om Angivelsen i Hoved- 
sagen maatte være rigtig, er der ganske vist ikke Skygge af 
Grund til at formode, at det skulde have været den nordameri- 
kanske Art, som ved denne Lejlighed har vist sig hos os; det har 
i saa Fald efter al Sandsynlighed tvært imod været den østlige 
Loxzia bifasciata, der jo, som vi have set, netop i den foregaaende 
Vinter havde foretaget et af sine ikke sjeldne zigøjneragtige Strejftog 
ind over en ikke ringe Del af Europa, og som ogsaa andetsteds 
saas endnu i Sommeren 1846. 
2) I Dalgleishs ,,list” staar der urigtigt 1845. 
